4. Ευρωμεσογειακές σχέσεις (ψηφοφορία) 
- Πριν από την ψηφοφορία επί της παραγράφου 21:
Pasqualina Napoletano
(IT) Κύριε Πρόεδρε, πιστεύω ότι ο κ. Tannock απέσυρε την τροπολογία του υπέρ μιας προφορικής τροπολογίας, η οποία -αναφέρομαι στην παράγραφο 21 του γαλλικού κειμένου- θα είχε ως εξής: μετά τη φράση "aucun cas refouler une persone" να προστεθεί "demandeur d'asile vers un état où elle risque...".
Κύριε Πρόεδρε, θέλω να εκμεταλλευτώ την ευκαιρία για να καλέσω την Ομάδα μου να ψηφίσει υπέρ του τελικού κειμένου, διότι υπήρξε ένα λάθος στον κατάλογο ψηφοφορίας.
Charles Tannock
(EN) Κύριε Πρόεδρε, δεν απέσυρα την τροπολογία που κατέθεσα, αλλά θα ήμουν διατεθειμένος να το πράξω σε αντάλλαγμα μιας αλλαγής σε αυτή την προφορική τροπολογία προσθέτοντας τις παρακάτω λέξεις: "για τη διάρκεια κατά την οποία οι υποθέσεις των αιτούντων άσυλο εξετάζονται από τις αρχές", διότι διαφορετικά θα μπορούσαν να μείνουν στις χώρες μας για πάντα.
(Το Σώμα απορρίπτει τις προφορικές τροπολογίες)
